АҞӘА, абҵара 17 – Sputnik, Бадраҟ Аҩӡба. Аԥсны иахьаҵанакуа акоронавирустә инфекциа еиҵамхаӡеит ҳәа лҳәеит Sputnik аинтервиу азҭаз ареспублика асанитартә ҳақьым хада Лиудмила Скорик.
"Атестқәа ҟазҵо ауаа рхыԥхьаӡара еиҵахеит, атест ҟазҵо рыбжьара авирус змоу шыҟац иаанхоит. Иахьа атест ззыҟаҳҵо ианҳадҵаалаз аҽназы аҭак раҳҭоит", - лҳәоит лара.
Атестҟаҵара инеиуа ауаа рхыԥхьаӡара еиҵазтәыз урҭ аԥкырақәа еиҳа ирықәныҟәо иахьалагаз ауп ҳәа азылшьоит Скорик. Лара лгәаанагарала, иаԥҵоу аԥкырақәа зегьы ирықәныҟәалатәуп.
"Аԥсны акоронавирус иацәцеит ҳәа аҳәара раԥхьа иргыланы хжьароуп. Ачымазара шыҟац иҟоуп. Еихьӡара маҷқәак ҳамоуп, уи ауаа ачымазара шыҟоу азхарҵеит. Ҳара аԥҟарақәа зегьы ҳрықәныҟәалароуп, Адунеизегьтә гәабзиарахьчаратә еиҿкаара ишаҳәо аиԥш", - ҳәа азгәалҭеит лара.
Лудмила Скорик иара убасгьы иазгәалҭеит раионқәак рҿы аԥҟарақәа ишрықәымныҟәо. Ҿырԥшыс иаалгеит Очамчыра араион. Уа массала ачарақәа, акомпаниақәа мҩаԥыргоит ҳәа лҳәеит аҳақьым. Убри инадҳәаланы акоронавирус зыхьуа араион аҿы рхыԥхьаӡара шьҭыҵит ҳәа азгәалҭеит Скорик.
Иара убас шәаԥхьар ҟалоит:
-
Асанепидемстанциа аиҳабы Аԥсны акоронавирус алаҵәара иахьалагаз дахцәажәеит